pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ไทย-เวียดนาม จับมือเสริมสตาร์ทอัพอาเซียน
วันศุกร์ที่ 20 พฤษภาคม 2565
ไทย-เวียดนาม จับมือเสริมสตาร์ทอัพอาเซียน
ไทย-เวียดนาม จับมือเสริมสตาร์ทอัพอาเซียน
กระทรวง DES จับมือกระทรวง ICTเวียดนาม เตรียมตั้งคณะกรรมการร่วมพัฒนา สตาร์ทอัพ 2 ประเทศพร้อมผลักดันพัฒนา ระบบ 6G ร่วมกัน
เมื่อวันที่ 20 พฤษภาคม 2565 นาย ชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจเเละสังคม เดินทางเข้าพบ นายเหวียน แหม่ง หุ่ง รัฐมนตรีว่าการกระทรวงเทคโนโลยีสารสนเทศ (ICT) เวียดนาม โดยมี นายนิกรเดช พลางกูร เอกอัครราชทูต ณ กรุงฮานอย ประจําประเทศเวียดนาม นาย เอกสิทธิ์ คุณานันทกุล เลขานุการรัฐมนตรี ว่าการกระทรวงดิจิทัลเพื่อเศรษฐกิจเเละสังคม และคณะผู้แทนจากกระทรวงเทคโนโลยีสารสนเทศเวียดนาม ประกอบด้วย นายเจียว มิง ลอง (Trieu Minh Long) อธิบดีกรมความร่วมมือระหว่างประเทศ นายเหวียน จอง เดื่อง (Nguyen Trong Duong) รองอธิบดี รับผิดชอบด้านเทคโนโลยีสารสนเทศ นายเหวียน มิง ทั้ง (Nguyen Minh Thang) รองหัวหน้าสํานักงานกระทรวงฯ นายโด๋ กง แอง (Do Cong Anh) อธิบดีกรม Authority of Information Technology Application นางเจิ่น เล แอง - จนท.กรมความร่วมมือฯ ทั้งนี้นอกจากจะเป็นการกระชับความสัมพันธ์ระหว่าง2ประเทศเเล้ว ยังมีการหารือเกี่ยวกับความร่วมมือทางด้านเเผนการพัฒนาเศรษฐกิจดิจิทัลของทั้ง2ประเทศ เข้าร่วม ณ.กรุงฮานอย ประเทศเวียดนาม
โดยนายชัยวุฒิ กล่าวว่า ได้ขอความร่วมมือจากประเทศเวียดนามให้ช่วยสนับสนุนไทยในการสมัครรับเลือกตั้งตําแหน่งสมาชิกสภาบริหารของสหภาพโทรคมนาคมระหว่างประเทศ (International Telecommunication Union: ITU) อีกวาระหนึ่ง (ปี 2566 -2569) หรือ ค.ศ. 2023 -2026) ภายหลังจากที่คณะรัฐมนตรีมีมติอนุมัติให้ประเทศไทยสมัครรับเลือกตั้งต่ออีกวาระ
ด้านนายเหวียน แหม่ง หุ่ง รมว. กระทรวงเทคโนโลยีสารสนเทศ(ICT) เวียดนาม ได้กล่าวชื่นชม รมว.ดิจิทัลของไทย ว่าเป็นตัวเเทนของคนรุ่นใหม่ จึงอยากให้ร่วมกันขับเคลื่อนพัฒนาเศรษฐกิจดิจิทัลของ 2 ประเทศให้เป็นรูปธรรม โดยเฉพาะการพัฒนาระบบ6G การส่งเสริมเเพลตฟอร์มต่างๆเรื่อง ไซเบอร์ซิเคียวริตี ทั้งนี้ทางเวียดนามได้มีการจัดทํากฎหมายดิจิทัล 3 ฉบับ ประกอบด้วย 1.แผนการเปลี่ยนแปลงทางดิจิทัล 2.ยุทธศาสตร์รัฐบาลดิจิทัล 3. ยุทธศาสตร์เศรษฐกิจดิจิทัล สังคมดิจิทัล โดยกฎหมาย 3 ฉบับนี้ พร้อมเปิดเผยให้ไทยได้ศึกษาหากทางรัฐบาลไทยสนใจ ขณะเดียวกัน ก็พร้อมที่จะสนับสนุน ไทย ในเรื่อง ITU เพราะไทยเป็นสมาชิกก็เหมือนประเทศเวียดนามเป็นสมาชิกด้วย
ภายหลังการหารือร่วมกันทางไทยเเละเวียดนาม พร้อมที่จะจัดตั้งคณะกรรมการ พัฒนาความร่วมมือด้านเศรษฐกิจดิจิทัลเพื่อส่งเสริม สตาร์ทอัพ ใหม่ๆ เเละเปิดโอกาสให้นักธุรกิจของทั้ง2ประเทศได้พูดคุยกัน โดยการจัดประชุมอย่างเป็นทางการในโอกาสต่อไป
*********************
รัฐบาลไทย-ข่าวทำเนียบรัฐบาล-บริษัท ขนส่ง จำกัด อำนวยความสะดวกและรองรับการเดินทางกลับภูมิลำเนาในช่วงเทศกาลปีใหม่ 2565
วันอังคารที่ 28 ธันวาคม 2564
บริษัท ขนส่ง จํากัด อํานวยความสะดวกและรองรับการเดินทางกลับภูมิลําเนาในช่วงเทศกาลปีใหม่ 2565
พร้อมคุมเข้มความปลอดภัยด้านสาธารณสุข ตั้งจุดตรวจ COVID-19 ฟรี
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคม เปิดเผยว่า ในช่วงเทศกาลปีใหม่ 2565 ระหว่างวันที่ 28 - 30 ธันวาคม 2564 และวันที่ 2 - 3 มกราคม 2565 บขส. คาดการณ์ว่าจะมีผู้โดยสารเดินทางเพิ่มขึ้นจากเทศกาลปีใหม่ 2564 ประมาณ 30%โดยในเที่ยวไประหว่างวันที่
28 - 30 ธันวาคม 2564 จะมีผู้โดยสารเดินทางประมาณวันละ 60,000 คน ใช้รถโดยสาร รถ บขส. รถร่วม รถตู้ ประมาณวันละ 4,700 เที่ยว ส่วนเที่ยวกลับระหว่างวันที่ 2 - 3 มกราคม 2565 คาดว่ามีผู้โดยสารใช้บริการประมาณวันละ 50,000 คน ใช้รถโดยสารประมาณ 4,500 เที่ยว ทั้งนี้นับตั้งแต่ช่วงเทศกาลคริสต์มาส ระหว่างวันที่ 25 - 27 ธันวาคม 2564 มีผู้โดยสารเดินทางไป - กลับ ประมาณวันละกว่า 36,000 คน ใช้รถโดยสาร รถ บขส. รถร่วม รถตู้ ประมาณวันละ กว่า 4,500 เที่ยว
กรรมการผู้จัดการใหญ่ บขส. กล่าวว่า บขส. ได้บูรณาการความร่วมมือกับหน่วยงานต่าง ๆ เพื่ออํานวยความสะดวกและความปลอดภัยในการเดินทางตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม โดยได้ร่วมกับกรมการค้าภายใน กําชับผู้ประกอบการร้านค้าภายในสถานีขนส่งผู้โดยสารไม่ให้ฉวยโอกาสขึ้นราคาสินค้า และให้ติดป้ายแสดงราคาจําหน่ายสินค้าให้ชัดเจน เพื่อมิให้เกิดการเอารัดเอาเปรียบในการจําหน่ายสินค้าและบริการ รวมทั้งร่วมกับกรมการขนส่งทางบก เปิดศูนย์คุ้มครองผู้โดยสารรถสาธารณะ (ชั่วคราว) ช่วงเทศกาลปีใหม่ 2565 ณ สถานีขนส่งผู้โดยสารกรุงเทพ (จตุจักร) เพื่อให้บริการรับเรื่องร้องเรียนกรณีประชาชนไม่ได้รับความปลอดภัย ถูกเอาเปรียบจากการใช้บริการรถโดยสารสาธารณะ และยังได้ร่วมกับกองบังคับการตํารวจจราจร สน.บางซื่อ สน.ตลิ่งชัน และ สน.ทองหล่อ จัดกําลังเจ้าหน้าที่ตํารวจมาให้บริการจัดการจราจรบริเวณโดยรอบสถานีขนส่งผู้โดยสารกรุงเทพ ทั้ง 5 แห่ง เพื่อให้มีความคล่องตัวและไม่ติดขัด
ในส่วนของการดําเนินมาตรการป้องกันการแพร่ระบาดของโรคติดเชื้อไวรัส COVID-19 นั้น บขส. ได้ให้ความสําคัญในการปฏิบัติตามมาตรฐานความปลอดภัยด้านสาธารณสุข D-M-H-T-T อย่างเคร่งครัด และ บขส. ได้รับการสนับสนุนจากกรมควบคุมโรค กระทรวงสาธารณสุข นํารถโมบายเคลื่อนที่พระราชทานมาตรวจคัดกรอง COVID-19 ให้กับประชาชนที่เดินทางในช่วงเทศกาลปีใหม่ ระหว่างวันที่ 28 - 31 ธันวาคม 2564 และ 1 - 3 มกราคม 2565 ตั้งแต่เวลา 09.00 - 21.00 น. โดยไม่เสียค่าใช้จ่าย ณ บริเวณประตูทางเข้า ชั้น 1 และ 3 ด้านหน้าอาคารสถานีขนส่งผู้โดยสารกรุงเทพ (จตุจักร) อย่างไรก็ดีได้เน้นย้ําให้เจ้าหน้าที่ บขส. และผู้ประกอบการรถร่วมฯ ทุกราย ปฏิบัติตามมาตรการป้องกันและควบคุมการแพร่ระบาดของโรคติดเชื้อไวรัส COVID-19 โดยนํามาตรการ 4 พร้อม คือ สถานีพร้อม พนักงานพร้อม รถโดยสารพร้อม และการบริการพร้อม มาใช้ควบคู่กัน พร้อมขอความร่วมมือผู้โดยสาร สวมหน้ากากอนามัยหรือหน้ากากผ้า ขณะใช้บริการที่สถานีขนส่ง และบนรถโดยสารตลอดการเดินทาง รวมทั้งให้ลงทะเบียนผ่านแอปพลิเคชันไทยชนะหรือแพลตฟอร์มไทยชนะทุกครั้งที่ใช้บริการรถโดยสารสาธารณะและที่สถานีขนส่งผู้โดยสารด้วย
รัฐบาลไทย-ข่าวทำเนียบรัฐบาล-ลุยตลาดญี่ปุ่น! ส่งผลไม้ไทยเข้าห้างใหญ่ ยอดส่งออกสินค้าเกษตรปี 65 เกินดุลแล้วกว่า 1.3 แสนล้านบาท
วันพุธที่ 10 สิงหาคม 2565
ลุยตลาดญี่ปุ่น! ส่งผลไม้ไทยเข้าห้างใหญ่ ยอดส่งออกสินค้าเกษตรปี 65 เกินดุลแล้วกว่า 1.3 แสนล้านบาท
.....
กระทรวงเกษตรและสหกรณ์ สนับสนุนการส่งออกสินค้าเกษตรไทย โดยหารือกับซุปเปอร์มาเก็ตขนาดใหญ่ในประเทศญี่ปุ่น ซึ่งมีกว่า 140 สาขา ใน 15 จังหวัดทั่วภูมิภาคคันโตและจูบุ และนําเข้าสินค้าจากไทยกว่า 500 ล้านบาทต่อปี มีความประสงค์จะนําเข้าสินค้าเกษตรไทยเพิ่มขึ้น โดยเฉพาะผลไม้สด เช่น มะม่วง มังคุด ส้มโอ กล้วย มะพร้าว และสับปะรด จึงนับเป็นโอกาสดีของเกษตรกรไทย
.
ปัจจุบัน ญี่ปุ่นเป็นประเทศคู่ค้าสินค้าเกษตรอันดับที่ 3 ของไทย โดยปี 2565 มีมูลค่า 158,625 ล้านบาท ไทยได้เปรียบดุลการค้า 134,621 ล้านบาท สินค้าที่ได้รับความนิยมในตลาดญี่ปุ่น ได้แก่ น้ํามะม่วง น้ํามะพร้าวอ่อน และข้าวโพดหวาน สินค้าเกษตรส่งออกที่สําคัญ คือ ผลิตภัณฑ์ไก่ อาหารสัตว์เลี้ยง สินค้าประมง ยางพารา และข้าว
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ผู้ประกันตน ม.39 พื้นที่สีแดง 13 จังหวัด เฮ! รับเงินเยียวยา 23 สิงหา นี้
วันจันทร์ที่ 23 สิงหาคม 2564
ผู้ประกันตน ม.39 พื้นที่สีแดง 13 จังหวัด เฮ! รับเงินเยียวยา 23 สิงหา นี้
รัฐมนตรีว่าการกระทรวงแรงงาน เปิดเผยถึงความคืบหน้าการโอนเงินช่วยเหลือผู้ประกันตนที่ได้รับผลกระทบจากประกาศ “เคอร์ฟิว” และ “ล็อกดาวน์”  23 สิงหาคม 2564 นี้
เมื่อวันที่ 23 สิงหาคม 2564 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงความคืบหน้าการโอนเงินช่วยเหลือผู้ประกันตนที่ได้รับผลกระทบจากประกาศ “เคอร์ฟิว” และ “ล็อกดาวน์” ว่าในวันนี้ (23 สิงหาคม 2564) จะโอนเงินเยียวยาผ่านพร้อมเพย์เลขบัตรประชาชนแก่ผู้ประกันตนมาตรา 39 คนละ 5,000 บาท จํานวน 1,123,746 คน คิดเป็นเงินกว่า 5.6 พันล้านบาท เพื่อบรรเทาความเดือดร้อน ลดภาระค่าครองชีพและค่าใช้จ่ายในการดํารงชีวิตประจําวันของพี่น้องแรงงานผู้ประกันตน
นายสุชาติ ชมกลิ่น รัฐมนตรีว่าการกระทรวงแรงงาน กล่าวเพิ่มเติมว่า ตนมีความห่วงใยพี่น้องแรงงานในพื้นที่ที่ได้รับการเยียวยาให้ได้รับสิทธิอย่างครบถ้วน ได้เร่งให้สํานักงานประกันสังคม (สปส.) ดําเนินการโอนเงินเยียวยา แต่ที่ผ่านมาพบว่ายังมีผู้ประกันตนบางส่วนยังไม่ได้รับเงิน จากปัญหาการโอนเงินไม่สําเร็จ ด้วยสาเหตุหลักคือ ยังไม่ผูกพร้อมเพย์เลขบัตรประชาชน จึงขอฝากไปยังผู้ประกันตนทุกมาตราทั้งมาตรา 33 มาตรา 39 และมาตรา 40 ที่ได้รับสิทธิในพื้นที่ทั้ง 29 รวมถึงผู้ที่ตกหล่นจากรอบการโอนที่ผ่านมา ให้ท่านเร่งตรวจสอบข้อมูลตนเอง หากเช็คแล้วว่าเงินยังไม่เข้าบัญชี ให้รีบไปติดต่อธนาคารด่วน ท่านที่ยังไม่ผูกพร้อมเพย์เลขบัตรประชาชน ให้รีบไปดําเนินการผูกบัญชีพร้อมเพย์เลขบัตรประชาชน หรือเปลี่ยนจากผูกพร้อมเพย์เบอร์โทรศัพท์เป็นพร้อมเพย์เลขบัตรประชาชนเพื่อรับเงินช่วยเหลือเยียวยา ทั้งนี้ สํานักงานประกันสังคม (สปส.) ได้เปิดให้นายจ้างและผู้ประกันตนทุกมาตรา ทั้ง มาตรา 33 มาตรา 39 และมาตรา 40 ตรวจสอบข้อมูลได้ที่ www.sso.go.th
หากมีข้อสงสัยสามารถสอบถามได้ที่สายด่วนกระทรวงแรงงาน โทร 1506 ได้ตลอด 24 ชั่วโมง
รัฐบาลไทย-ข่าวทำเนียบรัฐบาล-โฆษกรัฐบาลเผยสปสช. เริ่มจัดส่งยาให้กลุ่มเสี่ยง 608 ทั่วประเทศ ผ่านระบบ Telemedicine วันนี้ วันแรก ตามนโยบายและข้อสั่งการ พลเอก ประยุทธ์ ฯ นายกรัฐมนตรี กำชับดูแล ผู้ป่วยโควิด-19
วันจันทร์ที่ 8 สิงหาคม 2565
โฆษกรัฐบาลเผยสปสช. เริ่มจัดส่งยาให้กลุ่มเสี่ยง 608 ทั่วประเทศ ผ่านระบบ Telemedicine วันนี้ วันแรก ตามนโยบายและข้อสั่งการ พลเอก ประยุทธ์ ฯ นายกรัฐมนตรี  กําชับดูแล ผู้ป่วยโควิด-19
โฆษกรัฐบาลเผยสปสช. เริ่มจัดส่งยาให้กลุ่มเสี่ยง 608 ทั่วประเทศ ผ่านระบบ Telemedicine วันนี้ วันแรก ตามนโยบายและข้อสั่งการ พลเอก ประยุทธ์ ฯ นายกรัฐมนตรี กําชับดูแล ผู้ป่วยโควิด-19 ทุกกลุ่มครอบคลุม ทั่วถึง และรวดเร็ว
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้มอบนโยบายในการดูแลรักษาและการนําผู้ป่วยติดเชื้อโควิด-19 ทุกกลุ่ม เข้าถึงระบบการรักษา ยาและเวชภัณฑ์ให้ได้อย่างครอบคลุมและทั่วถึงโดยเร็วเป็นสําคัญ เพื่อช่วยลดอัตราการเจ็บป่วยและเสียชีวิต ซึ่งในวันนี้ (8 สิงหาคม 2565) สปสช. ได้เริ่มให้บริการเชิงรุกโดยร่วมกับแอปพลิเคชั่น คลิกนิก (Clicknic) จัดส่ง “ยาโมลนูพิราเวียร์” ให้กลุ่มเสี่ยง 608 ทั่วประเทศที่ได้รับการวินิจฉัยและสั่งจ่ายโดยแพทย์ ผ่านระบบ Telemedicine เพื่อช่วยผู้ป่วยกลุ่มนี้ให้สามารถเข้าถึงการรักษาโดยเร็วก่อนอาการโรคจะรุนแรง ซึ่งจะมีแพทย์หมุนเวียนในระบบคอยให้บริการปรึกษา วินิจฉัย และกํากับการให้ยาแก่ผู้ป่วย โดยผู้ป่วยจะได้รับยาหรือไม่ขึ้นอยู่กับดุลยพินิจของแพทย์ และจะเริ่มจัดส่งยาให้กับผู้ป่วยทั่วประเทศวันนี้เป็นวันแรก ซึ่งจะได้รับยาวันถัดไปหลังจากที่พบหมอผ่านระบบ Telemedicine และได้รับการวินิจฉัยว่าต้องได้รับยาโมลนูพิราเวียร์ นับเป็นการให้การรักษากลุ่มเสี่ยงก่อนภาวะโรคจะรุนแรง
สําหรับรายงานผู้ป่วยติดเชื้อ โควิด-19 วันนี้พบผู้ป่วยรายใหม่ในประเทศ (รักษาตัวใน รพ.) จํานวน 1,842 ราย ไม่มีผู้ป่วยมาจากต่างประเทศ ทําให้มีผู้ป่วยสะสม 2,384,016 ราย (ตั้งแต่ 1 มกราคม 2565) หายป่วยกลับบ้าน 2,015 ราย หายป่วยสะสม 2,386,008 ราย (ตั้งแต่ 1 มกราคม 2565) และผู้ป่วยกําลังรักษา 21,319 ราย โดยมีจํานวนผู้ป่วยปอดอักเสบรักษาตัวอยู่ในโรงพยาบาล 953 ราย และมีผู้เสียชีวิต 34 ราย
รัฐบาลไทย-ข่าวทำเนียบรัฐบาล-ออมสิน ผลักดันนโยบายรัฐบาล โครงการ สร้างงาน สร้างอาชีพ 3 เดือน ให้สินเชื่อแล้ว 30,000 ราย พร้อมเดินหน้าจับมือกว่า 50 แฟรนไชส์ ร่วมช่วยคนตกงาน
วันจันทร์ที่ 11 เมษายน 2565
ออมสิน ผลักดันนโยบายรัฐบาล โครงการ สร้างงาน สร้างอาชีพ 3 เดือน ให้สินเชื่อแล้ว 30,000 ราย พร้อมเดินหน้าจับมือกว่า 50 แฟรนไชส์ ร่วมช่วยคนตกงาน
ตามที่รัฐบาลได้มอบหมายให้ธนาคารออมสินดําเนินโครงการออมสินสร้างงานสร้างอาชีพ เพื่อช่วยฟื้นฟูและช่วยเหลือประชาชนผู้ตกงานหรือขาดรายได้ อันเนื่องมาจากการแพร่ระบาดของโควิด-19 ช่วง 3 เดือนที่ผ่านมาได้อนุมัติสินเชื่อหรือให้เงินทุนไปแล้ว 1,447 ล้านบาท
นายวิทัย รัตนากร ผู้อํานวยการธนาคารออมสิน เปิดเผยว่า ตามที่รัฐบาลโดย พลเอกประยุทธ์ จันทร์โอชา นายกรัฐมนตรี ได้มอบหมายให้ธนาคารออมสินดําเนินโครงการออมสิน สร้างงาน สร้างอาชีพ เพื่อช่วยฟื้นฟูและช่วยเหลือประชาชนผู้ตกงานหรือขาดรายได้ อันเนื่องมาจากการแพร่ระบาดของโควิด-19 ภายใต้แนวคิด “4 ให้” คือ ให้ทักษะ ให้เงินทุน ให้อุปกรณ์ และ ให้พื้นที่ค้าขาย ที่ได้เปิดตัวไปเมื่อวันที่ 27 ธันวาคม 2564 โดยความคืบหน้าโครงการ ในช่วง 3 เดือนที่ผ่านมาได้อนุมัติสินเชื่อหรือให้เงินทุนไปแล้ว 1,447 ล้านบาท รวมประมาณ 30,000 ราย ประกอบด้วยผู้ประกอบการรายย่อย ธุรกิจขนาดเล็ก ร้านค้าปลีกค้าส่ง โชห่วย ผู้ขับรถแท็กซี่/รถตู้สาธารณะ ค้าขายสินค้าออนไลน์ รวมถึงร้านค้าธุรกิจแฟรนไชส์ ขณะที่มีการให้ทักษะหรือฝึกอบรมอาชีพกว่า 15,000 ราย จากเป้าหมายมีผู้อบรมตลอดปี 2565 รวม 50,000 ราย อีกทั้งยังมีความคืบหน้าล่าสุดคือ ได้ร่วมกับเจ้าของธุรกิจ 57 แฟรนไชส์ ในการให้ความรู้ให้ทักษะสําหรับการประกอบอาชีพ โดยผู้ที่สนใจ สามารถเข้าไปติดตามชม หรือเลือกซื้อธุรกิจแฟรนไชส์ได้ที่เว็บไซต์ธนาคารออมสิน www.gsb.or.th ซึ่งมีทั้งธุรกิจอาหาร เครื่องดื่ม ธุรกิจบริการและสถาบันกวดวิชา มีราคาแฟรนไชส์ตั้งแต่ 3,000 บาทขึ้นไป สําหรับผู้ที่ผ่านคุณสมบัติ สามารถนําใบผ่านสิทธิจากเจ้าของเฟรนไชส์ไปยื่นกู้สินเชื่อสร้างงานสร้างอาชีพ เพื่อเป็นทุนตั้งต้นธุรกิจ สร้างอาชีพ มีรายได้ ต่อไปได้
ทั้งนี้ สินเชื่อสร้างงานสร้างอาชีพ ให้กู้สําหรับผู้เริ่มประกอบอาชีพ/ผู้ประกอบการรายย่อย/ผู้ขับขี่รถสาธารณะ ที่ผ่านการฝึกอบรมจากหน่วยงานภาครัฐ/เอกชน ที่มีความน่าเชื่อถือ หรือ มีประสบการณ์ในการประกอบอาชีพดังกล่าวมาแล้ว วงเงินให้กู้ตั้งแต่ 50,000-300,000 บาท อัตราดอกเบี้ย 3.99% (Effective Rate) ต่อปี ตลอดอายุสัญญาเงินกู้ ระยะเวลาชําระคืนเงินกู้ไม่เกิน 5 ปี ปลอดชําระ 6 งวดแรก สามารถลงทะเบียน ได้ที่เว็บไซต์ธนาคารออมสิน www.gsb.or.th หรือติดต่อที่สาขาธนาคารทั่วประเทศ ตั้งแต่วันนี้ถึงวันที่ 30 กันยายน 2565 หรือจนกว่าจะครบจํานวนวงเงินโครงการ
อนึ่ง โครงการ ออมสิน สร้างงาน สร้างอาชีพ ถือเป็นความตั้งใจของธนาคารออมสิน ธนาคารเพื่อสังคม ที่มุ่งให้ประชาชนสร้างเสริมทักษะอาชีพได้ด้วยความสามารถของตัวเอง มองหาโอกาสใหม่ ปรับเปลี่ยนวิกฤติให้เป็นโอกาส และร่วมกันก้าวผ่านความยากลําบากนี้ไปด้วยกัน
https://www.gsb.or.th/news/gsbpr8-65/
รัฐบาลไทย-ข่าวทำเนียบรัฐบาล-รมว.สุชาติ เยือนภูเก็ตสั่งเร่งฝึกทักษะครูสอนกระดานโต้คลื่น รองรับท่องเที่ยวอันดามัน
วันอังคารที่ 7 มิถุนายน 2565
รมว.สุชาติ เยือนภูเก็ตสั่งเร่งฝึกทักษะครูสอนกระดานโต้คลื่น รองรับท่องเที่ยวอันดามัน
รมว.แรงงาน เยือนภูเก็ตสั่งเร่งฝึกทักษะครูสอนกระดานโต้คลื่น รองรับท่องเที่ยวอันดามัน
รัฐบาลไทย-ข่าวทำเนียบรัฐบาล-เร่งจ้างอีก 1.5 หมื่นคน! โครงการจ้างแรงงานชลประทาน ปี 65 สร้างรายได้เกษตรกรช่วงหน้าแล้ง
วันอาทิตย์ที่ 17 เมษายน 2565
เร่งจ้างอีก 1.5 หมื่นคน! โครงการจ้างแรงงานชลประทาน ปี 65 สร้างรายได้เกษตรกรช่วงหน้าแล้ง
.....
กรมชลประทาน เผยความคืบหน้าโครงการจ้างแรงงานชลประทาน ประจําปีงบประมาณ 2565 เพื่อซ่อมแซม บํารุงรักษา ขุดลอก ปรับปรุงงานชลประทาน ฯลฯ ให้เกษตรกรมีรายได้ทดแทนจากการว่างเว้นการทําการเกษตรในช่วงฤดูแล้ง ตั้งเป้าจ้างแรงงานทั้งสิ้น 75,000 คน โดยปัจจุบันจ้างแล้ว 60,182 คน
.
3 จังหวัดที่มีการจ้างมากที่สุด คือ จ.อุบลราชธานี 3,552 คน จ.เชียงใหม่ 3,005 คน และ จ.นครรราชสีมา 2,926 คน ค่าจ้างอยู่ที่ 8,700 - 87,000 บ./คน (ขึ้นกับระยะการจ้าง) ขณะนี้จึงเหลืออีกกว่า 15,000 คน สําหรับการจ้างแรงงานตามเป้าหมายที่กําหนดไว้
.
เกษตรกรหรือประชาชนที่สนใจร่วมโครงการฯ ติดต่อสอบถาม - สมัครได้ที่ โครงการชลประทานใกล้บ้าน หรือสายด่วนกรมชลประทาน 1460
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-พิธีถวายพระพรชัยมงคลพระบาทสมเด็จพระเจ้าอยู่หัว เนื่องในวันฉัตรมงคล 4 พฤษภาคม 2565
วันพุธที่ 4 พฤษภาคม 2565
พิธีถวายพระพรชัยมงคลพระบาทสมเด็จพระเจ้าอยู่หัว เนื่องในวันฉัตรมงคล 4 พฤษภาคม 2565
พิธีถวายพระพรชัยมงคลพระบาทสมเด็จพระเจ้าอยู่หัว เนื่องในวันฉัตรมงคล 4 พฤษภาคม 2565
พิธีถวายพระพรชัยมงคลพระบาทสมเด็จพระเจ้าอยู่หัว เนื่องในวันฉัตรมงคล 4 พฤษภาคม 2565
วันนี้ (4 พฤษภาคม 2565) เวลา 19.00 น. นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม พร้อมด้วย นายกอบชัย สังสิทธิสวัสดิ์ ปลัดกระทรวงอุตสาหกรรม ร่วมพิธีถวายพระพรชัยมงคลพระบาทสมเด็จพระเจ้าอยู่หัว เนื่องในวันฉัตรมงคล 4 พฤษภาคม 2565 โดยมีพลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วยนางนราพร จันทร์โอชา ภริยา เป็นประธานในพิธีฯ ณ ตึกสันติไมตรี (หลังนอก) ทําเนียบรัฐบาล
รัฐบาลไทย-ข่าวทำเนียบรัฐบาล-ดีอีเอส เตือนปชช.อย่าหลงเชื่อข่าวปลอมอ้างชื่อกรุงไทย-ออมสินปล่อยกู้
วันจันทร์ที่ 6 มิถุนายน 2565
ดีอีเอส เตือนปชช.อย่าหลงเชื่อข่าวปลอมอ้างชื่อกรุงไทย-ออมสินปล่อยกู้
ดีอีเอส เตือนปชช.อย่าหลงเชื่อข่าวปลอมอ้างชื่อกรุงไทย-ออมสินปล่อยกู้
ดีอีเอสสรุปสถานการณ์ข่าวปลอมรอบสัปดาห์พบเรื่องที่เข้าเกณฑ์ต้องตรวจสอบกว่า50%เป็นหมวดข่าวสุขภาพขณะที่กระแสความสนใจเกาะกลุ่มที่เฟคนิวส์2แบงก์ใหญ่ปล่อยกู้ผ่านเอทีเอ็มเอสเอ็มเอสไลน์และเฟซบุ๊ก
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าผลการมอนิเตอร์ระหว่างวันที่27พ.ค.-2มิ.ย. 65ศูนย์ต่อต้านข่าวปลอมพบข้อความที่เข้ามา 11,712,505 ข้อความจากการคัดกรองมีข้อความที่ต้องดําเนินการตรวจสอบ(Verify)จํานวน222ข้อความรวมเรื่องที่ต้องดําเนินการตรวจสอบ116เรื่องโดยสัดส่วนหลักอยู่ในกลุ่มผลิตภัณฑ์สุขภาพฯจํานวน67เรื่อง
อย่างไรก็ตามเมื่อวัดจากกระแสความสนใจของประชาชนยังเกาะกลุ่มที่ข่าวเกี่ยวกับปากท้องส่งผลให้ข่าวปลอมที่มีการอ้างชื่อ2แบงก์ใหญ่ปล่อยกู้ผ่านATMเฟซบุ๊กไลน์และเอสเอ็มเอสได้รับความสนใจเป็นลําดับต้นๆจากผู้ที่ได้รับข่าวสารจากการแชร์ข่าวปลอมในโซเชียล
โดยข่าวปลอมที่ได้รับความสนใจมากสุด10อันดับแรกได้แก่ 1.ธ.กรุงไทยให้ขอสินเชื่อผ่านบัตรATMได้ทุกอาชีพ2.ธ.กรุงไทยส่งsmsมอบสิทธิ์เงินกู้ผ่านไลน์โดยให้ลงทะเบียนผ่านลิงก์3.ธนาคารออมสินเปิดเพจเฟซบุ๊กสินเชื่อกู้เงินฉุกเฉิน4.พบเจ้าหน้าที่อุทยานเกาะช้างและเจ้าหน้าที่เกาะล้านเป็นโรคฝีดาษลิงจํานวน9คนพาหะคือยุงก้นปล่องที่ไปกัดลิง5.ไทยมีหลุมขุดเจาะน้ํามันและปิโตรเลียมจํานวนมากแต่ราคายังแพงกว่าส่งออก
6.ผู้ที่มีอารมณ์ทางด้านลบบ่อยเศร้าหมองดื่มน้ําน้อยความถี่ต่ําติดเชื้อโควิด19ได้ง่าย7.อยู่ใกล้บริเวณเสาส่งสัญญาณ5Gทําให้ป่วยคล้ายการติดเชื้อไวรัส8.ไปรษณีย์ประกาศรับสมัครพนักงานผ่านเฟซบุ๊ก9.หน้ากากอนามัยที่ไม่ระบุVFEจะไม่สามารถป้องกันไวรัสได้และ10.ธนาคารออมสินเปิดสินเชื่อภัยโควิด19วงเงิน5,000-300,000บาทผ่านไลน์@549puzfr
“อยากขอย้ําเตือนประชาชนที่ยุคนี้ส่วนใหญ่ติดตามข่าวสารประจําวันผ่านช่องทางออนไลน์และโซเชียลเมื่อได้รับข่าวใดๆแม้จะมีชื่อหน่วยงานองค์กรที่ดูน่าเชื่อถือแต่ควรเข้าไปติดตามหาข้อมูลเพิ่มเติมจากช่องทางอย่างเป็นทางการได้แก่เว็บไซต์เพจเฟซบุ๊กของหน่วยงานที่ถูกอ้างชื่อและที่สําคัญอย่าคลิกลิงก์หรือดาวน์โหลดลิงก์หรือเข้าไปaddไลน์ไอดีที่ไม่รู้จักซึ่งถูกใส่ไว่ในข่าวปลอม/ข่าวบิดเบือนที่มีการส่งต่อกันผ่านโซเชียล”นางสาวนพวรรณกล่าว
นอกจากนี้ยังต้องขอความร่วมมือประชาชนเมื่อได้รับข้อมูลผ่านโซเชียลอย่าเพิ่งหลงเชื่อในทันทีขอความร่วมมือไม่ส่งหรือแชร์ข้อมูลโดยสามารถแจ้งข้อมูลมายังศูนย์ฯเพื่อช่วยประสานงานกับหน่วยงานที่เกี่ยวข้องเพื่อตรวจสอบและยืนยันข้อเท็จจริงต่อไปและสามารถติดตามและแจ้งเบาะแสข่าวปลอมได้ผ่านช่องทางต่างๆดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87
**********
รัฐบาลไทย-ข่าวทำเนียบรัฐบาล-อนุมัติ 7,590 ล้าน เพื่อความเสมอภาคทางการศึกษา
วันพุธที่ 19 มกราคม 2565
อนุมัติ 7,590 ล้าน เพื่อความเสมอภาคทางการศึกษา
วันอังคารที่ 18 มกราคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลให้ความสําคัญกับการลดความเหลื่อมล้ําด้านโอกาสทางการศึกษา จึงเห็นชอบกรอบวงเงิน 7,590 ล้านบาทให้แก่กองทุนเพื่อความเสมอภาคทางการศึกษา ประจําปีงบประมาณ 2566 เพื่อใช้ในการวิจัย พัฒนาระบบหลักประกันตั้งแต่ปฐมวัยถึงการศึกษาภาคบังคับ พัฒนาคุณภาพโรงเรียนทั้งระบบ จัดการศึกษาเชิงพื้นที่ ผลิตและพัฒนาครูสําหรับโรงเรียนในพื้นที่ห่างไกล ส่งเสริมและพัฒนาเยาวชนและประชากรวัยแรงงานนอกระบบ ตลอดจนพัฒนาระบบงาน เช่น ระบบเทคโนโลยีสารสนเทศ โดยการดําเนินงานทั้งหมดมีเป้าหมายเพื่อช่วยเหลือเด็กและเยาวชนที่ขาดแคลนทุนทรัพย์หรือด้อยโอกาสให้ตรงกับความต้องการจําเป็นของแต่ละคน ป้องกันการหลุดออกจากระบบการศึกษาในทุกช่วงระดับชั้น
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.อว. นำนิสิตนักศึกษา เข้ารับพระราชทานทุนการศึกษาด้านศิลปะ สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา
วันจันทร์ที่ 7 กุมภาพันธ์ 2565
รมว.อว. นํานิสิตนักศึกษา เข้ารับพระราชทานทุนการศึกษาด้านศิลปะ สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา
รมว.อว. นํานิสิตนักศึกษา เข้ารับพระราชทานทุนการศึกษาด้านศิลปะ สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา
เมื่อวันศุกร์ที่ ๗ มกราคม ๒๕๖๕ เวลา ๑๕.๑๕ น. สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา เสด็จออก ณ วังศุโขทัย พระราชทานพระวโรกาสให้ ศาสตราจารย์พิเศษ ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม ศาสตราจารย์ ดร.นายแพทย์สิริฤกษ์ ทรงศิวิไล ปลัดกระทรวงการอุดมศึกษา วิทยาศาสตร์ วิจัยและนวัตกรรม ดร.พัชรินรุจา จันทโรนานนท์ ที่ปรึกษารัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม นํา นิสิต นักศึกษา เฝ้า รับพระราชทานทุนการศึกษาภายใต้ “โครงการทุนการศึกษาด้านศิลปะ สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา” รุ่นที่ ๑ ประจําปีการศึกษา ๒๕๖๔ จํานวน ๕ คน ได้แก่
นายพิเชษฐ์ สร้อยโสภี  มหาวิทยาลัยราชภัฏบุรีรัมย์
นายณภัทร แก้วนามชัย  มหาวิทยาลัยสวนสุนันทา
นายจุลจิตร ศรีบุญเรือง มหาวิทยาลัยราชภัฏจันทรเกษม
นายพุฒิพงศ์ คําภาพล จุฬาลงกรณ์มหาวิทยาลัย
นายบุญฤทธิ์ แสนโสม มหาวิทยาลัยราชภัฏร้อยเอ็ด
รัฐบาลไทย-ข่าวทำเนียบรัฐบาล-เตือน! ประชาชนอย่าหลงเชื่อซื้อยาฟาวิพิราเวียร์ปลอม
วันพุธที่ 4 สิงหาคม 2564
เตือน! ประชาชนอย่าหลงเชื่อซื้อยาฟาวิพิราเวียร์ปลอม
....
น.ส.ไตรศุลี ไตรสรณกุล รองโฆษกรัฐบาล เตือนประชาชนอย่าซื้อยาฟาวิพิราเวียร์เพื่อมารับประทานเอง ย้ํา! เป็นยาที่ใช้เฉพาะในสถานพยาบาลเท่านั้น ไม่มีวางจําหน่ายทั่วไป
.
ซึ่งการใช้ยาฟาวิพิราเวียร์ เพื่อรักษาโควิด-19 จะต้องอยู่ภายใต้การวินิจฉัยและคําสั่งของแพทย์ เพื่อป้องกันการใช้ยาเกินขนาด และปัญหาไวรัสดื้อยา
.
โดยขณะนี้กระทรวงสาธารณสุขได้จัดหายาฟาวิพิราเวียร์ให้เพียงพอต่อความต้องการ ทั้งการนําเข้าจากต่างประเทศและผลิตเองโดยองค์การเภสัชกรรม และได้ดําเนินการจ่ายยาให้ผู้ป่วยโควิด-19 ที่ทํา Home Isolation ซึ่งลงทะเบียนผ่าน 1330 กด 14 แล้วอย่างต่อเนื่อง
.
อ่านเพิ่มเติม คลิกhttps://www.thaigov.go.th/news/contents/details/44346
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-พระราชพิธีทรงบำเพ็ญพระราชกุศล เนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
วันพุธที่ 13 ตุลาคม 2564
พระราชพิธีทรงบําเพ็ญพระราชกุศล เนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
รองปลัดฯ วรวรรณ เข้าเฝ้าฯ รับเสด็จฯ พระบาทสมเด็จพระเจ้าอยู่หัว เสด็จพระราชดําเนินพร้อมด้วยสมเด็จพระนางเจ้าฯ พระบรมราชินี ไปในการพระราชพิธีทรงบําเพ็ญพระราชกุศล เนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
วันนี้ (13 ตุลาคม 2564) นางวรวรรณ ชิตอรุณ รองปลัดกระทรวงอุตสาหกรรม เข้าเฝ้าฯ รับเสด็จฯ พระบาทสมเด็จพระเจ้าอยู่หัว เสด็จพระราชดําเนินพร้อมด้วยสมเด็จพระนางเจ้าฯ พระบรมราชินี ไปในการพระราชพิธีทรงบําเพ็ญพระราชกุศล เนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร พุทธศักราช 2564 ในวันที่ 13 ตุลาคม 2564 ณ พระที่นั่งอมรินทรวินิจฉัย ในพระบรมมหาราชวัง
รัฐบาลไทย-ข่าวทำเนียบรัฐบาล-ครม.เห็นชอบการแก้ไข พ.ร.บ.ว่าด้วยการเวนคืนที่ดินฯ ไม่ตัดสิทธิผู้ได้เงินค่าทดแทนแม้ขอรับเงินจากการเวนคืนพ้นระยะเวลาที่กฎหมายกำหนด
วันอังคารที่ 3 พฤษภาคม 2565
ครม.เห็นชอบการแก้ไข พ.ร.บ.ว่าด้วยการเวนคืนที่ดินฯ ไม่ตัดสิทธิผู้ได้เงินค่าทดแทนแม้ขอรับเงินจากการเวนคืนพ้นระยะเวลาที่กฎหมายกําหนด
ครม.เห็นชอบการแก้ไข พ.ร.บ.ว่าด้วยการเวนคืนที่ดินฯ ไม่ตัดสิทธิผู้ได้เงินค่าทดแทนแม้ขอรับเงินจากการเวนคืนพ้นระยะเวลาที่กฎหมายกําหนด
น.ส.ไตรศุลี ไตรสรณกุลรองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี (ครม.) วันที่ 3 พ.ค. 2565 ได้เห็นชอบร่างพระราชบัญญัติว่าด้วยการเวนคืนและการได้มาซึ่งอสังหาริมทรัพย์ (ฉบับที่...) พ.ศ.... โดยมีสาระสําคัญเป็นการแก้ไขเพิ่มเติมพระราชบัญญัติว่าด้วยการเวนคืนและการได้มาซึ่งอสังหาริมทรัพย์ พ.ศ. 2562 เพื่อแก้ไขบทบัญญัติในส่วนที่เกี่ยวข้องกับระยะเวลาการขอรับทรัพย์สินหรือเงินของเจ้าของ รวมถึงแก้ไขเพิ่มเติมบทบัญญัติบางส่วนเพื่อให้การบังคับใช้กฎหมายมีประสิทธิภาพมากยิ่งขึ้น ประชาชนได้รับความคุ้มครองในเรื่องสิทธิในทรัพย์สินของบุคคลอย่างเป็นธรรม
สําหรับบทบัญญัติที่มีการแก้ไข ประกอบด้วย การกําหนดให้ในการรื้อถอนโรงเรือน สิ่งปลูกสร้าง หรืออสังหาฯ เจ้าหน้าที่มีหน้าที่แจ้งให้เจ้าของทรัพย์มารับทรัพย์สินที่เจ้าหน้าที่รื้อถอนคืนไปภายในระยะเวลาที่กําหนดซึ่งต้องไม่น้อยกว่า 30 วัน นับแต่วันที่ได้รับแจ้ง ถ้าพ้นกําหนดระยะเวลาดังกล่าวแล้วเจ้าของไม่มารับทรัพย์สินคืนไป ให้เจ้าหน้าที่ขายทรัพย์สินนั้นโดยวิธีการขายทอดตลาดหรือวิธีอื่นตามที่เห็นสมควรแล้วนําเงินที่ได้จากการขายส่งคืนแก่เจ้าของทรัพย์สิน หากเจ้าหน้าที่ยังไม่ได้ขยายทรัพย์สินนั้นและเจ้าของมารับคืน ให้เจ้าหน้าที่คืนทรัพย์สินนั้นให้แก่เจ้าของไป ในส่วนนี้ได้แก้ไขจากเดิมที่กฎหมายได้กําหนดว่า กรณีที่เจ้าของไม่ได้เรียกเอาทรัพย์สินหรือเงินที่เจ้าหน้าที่เก็บรักษาไว้ ภายใน 5 ปี นับแต่วันที่มีการรื้อถอนหรือขนย้าย ให้ทรัพย์สินหรือเงินนั้นตกเป็นของแผ่นดิน
น.ส.ไตรศุลี กล่าวว่า ประเด็นต่อมาที่มีการแก้ไข คือ ในกรณีผู้มีสิทธิได้รับเงินค่าทดแทนไม่มารับภายใน 5 ปี นับแต่วันที่มีสิทธิขอรับเงินค่าทดแทนหรือนับแต่วันที่คดีถึงที่สุดหรือนับแต่วันที่ได้ฝากเงินไว้ ให้เจ้าหน้าที่มีหน้าที่ถอนเงินค่าทดแทนที่วางไว้ต่อศาล หรือสํานักงานวางทรัพย์ หรือฝากไว้ที่ธนาคารออมสิน เพื่อส่งคืนคลัง โดยไม่ตัดสิทธิของผู้มีสิทธิได้รับเงินค่าทดแทนที่จะยื่นคําร้องขอรับเงินค่าทดแทนคืนภายหลังจากพ้นระยะเวลาดังกล่าว ส่วนนี้แก้ไขจากบทบัญญัติเดิมที่กําหนดว่า เงินค่าทดแทนที่วางไว้ถ้าผู้มีสิทธิไม่ไปขอรับเงินภายใน 10 ปี นับแต่วันที่มีหนังสือแจ้งหรือวันที่ปิดประกาศ ให้เงินนั้นตกเป็นของแผ่นดิน
นอกจากนี้ มีการแก้ไขเพิ่มเติมให้บุคคลผู้ใช้สิทธิฟ้องคดีต่อศาลครอบคลุมถึงผู้มีสิทธิได้รับเงินค่าทดแทนในทุกกรณี โดยกําหนดให้ผู้มีสิทธิได้รับเงินค่าทดแทนเป็นผู้มีสิทธิฟ้องคดีต่อศาลและมีสิทธิได้รับดอกเบี้ยจากเงินค่าทดแทน ซึ่งผู้มีสิทธิได้รับเงินค่าทดแทน ได้แก่ เจ้าของที่ดินที่ต้องเวนคืน เจ้าของโรงเรือน สิ่งปลูกสร้าง หรืออสังหาริมทรัพย์อื่น เจ้าของต้นไม้ยืนต้นที่ขึ้นอยู่ในที่ดิน หรือผู้เช่าช่วงที่ดิน โรงเรือน หรือสิ่งปลูกสร้างอื่นในที่ดินที่ต้องเวนคืน บุคคลผู้เสียสิทธิในการใช้ทางวางท่อน้ํา ท่อระบายน้ํา สายไฟฟ้าผ่านที่ดินที่ต้องเวนคืนและผู้ที่ได้รับความเสียหายเนื่องจากต้องออกจากอสังหาฯ ที่ต้องเวนคืน ในส่วนนี้ แก้ไขจากบทบัญญัติเดิมที่กําหนดให้เจ้าของหรือผู้ครอบครองซึ่งอสังหาฯ โดยชอบด้วยกฎหมายเท่านั้นเป็นผู้มีสิทธิฟ้องคดีต่อศาลและมีสิทธิได้รับดอกเบี้ยจากเงินค่าทดแทน
รัฐบาลไทย-ข่าวทำเนียบรัฐบาล-คณะกรรมการ ธพว. แต่งตั้ง 3 “รองกรรมการผู้จัดการ” เสริมครอบคลุมการทำงานครบทุกด้าน ขับเคลื่อนองค์กรเดินหน้าเต็มศักยภาพ
วันพุธที่ 8 กันยายน 2564
คณะกรรมการ ธพว. แต่งตั้ง  3 “รองกรรมการผู้จัดการ” เสริมครอบคลุมการทํางานครบทุกด้าน ขับเคลื่อนองค์กรเดินหน้าเต็มศักยภาพ
คณะกรรมการธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) มีมติเห็นชอบแต่งตั้ง “รองกรรมการผู้จัดการ” ธนาคารพัฒนาวิสาหกิจขนาดกลางและขนาดย่อมแห่งประเทศไทย จํานวน 3 ท่าน
คณะกรรมการธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) มีมติเห็นชอบแต่งตั้ง “รองกรรมการผู้จัดการ” ธนาคารพัฒนาวิสาหกิจขนาดกลางและขนาดย่อมแห่งประเทศไทย จํานวน 3 ท่าน ประกอบด้วย
- นายพิชิต มิทราวงศ์ รับผิดชอบ กลุ่มงานวิเคราะห์สินเชื่อและปฏิบัติการ มีผลตั้งแต่วันที่ 8 กันยายน 2564
- นายโมกุล โปษยะพิสิษฐ์ รับผิดชอบ กลุ่มงานกลยุทธ์ พัฒนาธุุรกิจและผู้ประกอบการ มีผลตั้งแต่วันที่ 8 กันยายน 2564
- นายชาตรี เวทสรณสุธี รับผิดชอบ กลุ่มงานสาขาและบริหารคุณภาพสินเชื่อ มีผลตั้งแต่วันที่ 1 ตุลาคม 2564
จากมติดังกล่าว เมื่อรวมกับรองกรรมการผู้จัดการ ในปัจจุบัน คือ นายเจษฎา ช.เจริญยิ่ง รับผิดชอบ กลุ่มงานกํากับการปฏิบัติงานและบริหารความเสี่ยง นางวิมลรัตน์ ปิยสถาพรพงศ์ รับผิดชอบ กลุ่มงานสนับสนุนองค์กร และนายสมานพงษ์ เกลี้ยงลํายอง รับผิดชอบ กลุ่มงานสาขาและบริหารคุณภาพสินเชื่อ ที่จะเกษียณอายุราชการในสิ้นเดือนกันยายน นี้ ซึ่งธนาคารได้แต่งตั้งรองกรรมการผู้จัดการท่านใหม่มาสานต่องานได้ทันที ส่งผลให้ในต้นเดือนตุลาคมนี้ ธพว. จะมีรองกรรมการผู้จัดการ 5 ท่าน ครอบคลุมการทํางานครบทุกด้าน สามารถขับเคลื่อนองค์กรได้อย่างมีประสิทธิภาพตามภารกิจที่ได้รับมอบหมายจากรัฐบาล
รัฐบาลไทย-ข่าวทำเนียบรัฐบาล-ปลัดกอบชัยฯ ประธานการประชุมคณะกรรมการพิจารณากลั่นกรองการเสนอขอพระราชทานเครื่องราชอิสริยาภรณ์ของกระทรวงอุตสาหกรรม
วันจันทร์ที่ 25 เมษายน 2565
ปลัดกอบชัยฯ ประธานการประชุมคณะกรรมการพิจารณากลั่นกรองการเสนอขอพระราชทานเครื่องราชอิสริยาภรณ์ของกระทรวงอุตสาหกรรม
ปลัดกอบชัยฯ ประธานการประชุมคณะกรรมการพิจารณากลั่นกรองการเสนอขอพระราชทานเครื่องราชอิสริยาภรณ์ของกระทรวงอุตสาหกรรม
ปลัดกอบชัยฯ ประธานการประชุมคณะกรรมการพิจารณากลั่นกรองการเสนอขอพระราชทานเครื่องราชอิสริยาภรณ์ของกระทรวงอุตสาหกรรม
วันนี้( 25 เมษายน 2565) เวลา 10.00 น. นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการพิจารณากลั่นกรองการเสนอขอพระราชทานเครื่องราชอิสริยาภรณ์ของกระทรวงอุตสาหกรรม ครั้งที่ 1/2565 เพื่อพิจารณากลั่นกรอง และรับรองการเสนอขอพระราชทานเครื่องราชอิสริยาภรณ์ของข้าราชการ ลูกจ้างประจํา พนักงานราชการ พนักงานรัฐวิสาหกิจ และพนักงานของรัฐในสังกัดกระทรวงอุตสาหกรรม ประจําปี พ.ศ.2565 โดยมี นางวรวรรณ ชิตอรุณ รองปลัดกระทรวงอุตสาหกรรม อธิบดีและผู้ที่เกี่ยวข้องเข้าร่วมประชุม ณ ห้องชุณหะวัณ ชั้น 3 สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-โฆษกรัฐบาลเผย "นายกรัฐมนตรี" สั่งการกองทัพสนับสนุน กทม. กองทัพพร้อมส่งรถบรรทุกทหาร กำลังพล ช่วยเหลือผู้ประสบน้ำท่วมในพื้นที่ กทม. ทันที เพื่อเคลื่อนย้ายคน/สิ่งของและเครื่องกีดขวาง
วันศุกร์ที่ 22 กรกฎาคม 2565
โฆษกรัฐบาลเผย "นายกรัฐมนตรี" สั่งการกองทัพสนับสนุน กทม. กองทัพพร้อมส่งรถบรรทุกทหาร กําลังพล ช่วยเหลือผู้ประสบน้ําท่วมในพื้นที่ กทม. ทันที เพื่อเคลื่อนย้ายคน/สิ่งของและเครื่องกีดขวาง
โฆษกรัฐบาลเผย "นายกรัฐมนตรี" สั่งการกองทัพสนับสนุน กทม. กองทัพพร้อมส่งรถบรรทุกทหาร กําลังพล ช่วยเหลือผู้ประสบน้ําท่วมในพื้นที่ กทม. ทันที เพื่อเคลื่อนย้ายคน/สิ่งของและเครื่องกีดขวาง
วันนี้ (22 กรกฎาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า จากสถานการณ์ฝนตกหนัก ตั้งแต่คืนวันที่ 20 กรกฎาคม ถึงช่วงเช้าวันที่ 21 กรกฎาคม ที่ผ่านมา ทําให้หลายพื้นที่เกิดน้ําท่วมอย่างหนักในหลายพื้นที่ในกรุงเทพมหานคร จากปริมาณน้ําฝนที่ตกสะสม โดยเฉพาะบนถนนหลักในกรุงเทพฯ มากกว่า 20 เส้นทาง และตามจุดท่วมขังซ้ําซาก รวมถึงย่านที่อยู่อาศัย ทําให้ประชาชนได้รับผลกระทบ โดยพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สั่งการให้กองทัพ เร่งสนับสนุน ให้ความช่วยเหลือ กทม. อย่างเต็มที่ ตามที่นายชัชชาติ สิทธิพันธุ์ ผู้ว่ากทม.ได้ประสานขอสนับสนุนรถทหารช่วยเหลือกรณีน้ําท่วมขังในพื้นที่ กทม. โดยให้นําศักยภาพของหน่วยทหารทั้งในด้านกําลังพล เครื่องมือ รวมถึงเตรียมแผนการช่วยเหลือเข้าสนับสนุนการทํางานของกรุงเทพมหานคร โดยเฉพาะการซ่อมแซมถนน สถานที่สาธารณะ และสถานที่ราชการต่าง ๆ ในพื้นที่กรุงเทพมหานครที่ได้รับผลกระทบให้กลับมาใช้งานได้ตามปกติ ซึ่งขณะนี้ กองทัพได้สนับสนุนรถบรรทุก ช่วยขนส่ง เคลื่อนย้าย คน สิ่งของ และเครื่องกีดขวางแล้ว
“ขอให้ประชาชนเฝ้าระวังฝนตกหนัก ตามประกาศของกรมอุตุนิยมวิทยาประกาศแจ้งเตือนสถานการณ์ฝนตกในช่วงนี้ จนถึง 24 กรกฎาคม 2565 ในขณะเดียวกันสิ่งที่ต้องให้ความสําคัญควบคู่ไปกับการบรรเทาสาธารณภัย คือ การป้องกันตนเอง และป้องกันประชาชนไม่ให้มีการติดเชื้อโควิด-19 สําคัญคือการรักษาสุขภาพตนเอง เนื่องจากในช่วงนี้มีฝนตกต่อเนื่อง ประกอบกับการแพร่ระบาดของโควิดในหลายพื้นที่ยังพบการแพร่ระบาดอยู่” นายธนกรฯ ย้ํา
............................
รัฐบาลไทย-ข่าวทำเนียบรัฐบาล-โฆษกรัฐบาลพอใจ “ชัชชาติ” รับลูก นายกรัฐมนตรี ส่งเสริมการท่องเที่ยว ย้ำ 1 ก.ค. นี้เปิดประเทศเต็มรูปแบบ เน้นเจาะตลาดระยะไกล หวังกระตุ้นเศรษฐกิจนำรายได้เข้ารัฐช่วยเหลือประชาชน
วันศุกร์ที่ 1 กรกฎาคม 2565
โฆษกรัฐบาลพอใจ “ชัชชาติ” รับลูก นายกรัฐมนตรี  ส่งเสริมการท่องเที่ยว ย้ํา 1 ก.ค. นี้เปิดประเทศเต็มรูปแบบ เน้นเจาะตลาดระยะไกล หวังกระตุ้นเศรษฐกิจนํารายได้เข้ารัฐช่วยเหลือประชาชน
โฆษกรัฐบาลพอใจ “ชัชชาติ” รับลูก นายกรัฐมนตรี  ส่งเสริมการท่องเที่ยว ย้ํา 1 ก.ค. นี้เปิดประเทศเต็มรูปแบบ เน้นเจาะตลาดระยะไกล หวังกระตุ้นเศรษฐกิจนํารายได้เข้ารัฐช่วยเหลือประชาชน
วันนี้ (1 กรกฎาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยถึงกรณีที่นายชัชชาติ สิทธิพันธุ์ ผู้ว่าราชการกรุงเทพมหานคร (กทม.) จัดประชุมหารือกับการท่องเที่ยวแห่งประเทศไทย (ททท.) ว่า ตนเห็นด้วยที่ กทม. จะวางแผนและจัดกิจกรรมส่งเสริมการท่องเที่ยวให้สอดคล้องกับแนวทางของรัฐบาลผ่าน ททท. ซึ่งจะทําให้การดึงดูดนักท่องเที่ยวในภาพรวมของประเทศเป็นไปในทิศทางเดียวกัน ช่วยกระตุ้นเศรษฐกิจ นํารายได้เข้าประเทศ และช่วยเหลือประชาชนอย่างเต็มศักยภาพ โดยตั้งแต่วันที่ 1 ก.ค.65 นี้ เป็นต้นไป ศบค. ได้ยกเลิกระบบ Thailand Pass และเอกสารประกันสุขภาพของนักท่องเที่ยวต่างชาติ เพียงแค่แสดงใบรับรองการฉีดวัคซีนหรือแสดงผลการตรวจเชื้อโควิดที่เป็นลบตามหลักเกณฑ์ที่กําหนดเท่านั้น นับเป็นการเปิดประเทศเต็มรูปแบบตามนโยบายของพลเอก ประยุทธ์ จันทร์โอชา นายกรัฐมนตรี และแผนที่รัฐบาลเตรียมไว้ หลังจากที่การท่องเที่ยวไทยต้องเผชิญวิกฤตมากว่า 2 ปี
“รัฐบาลได้อนุมัติให้ปี 2565-2566 เป็นปีส่งเสริมการท่องเที่ยวไทย ตั้งเป้าให้นักท่องเที่ยวต่างชาติเดินทางมาประเทศไทยในปีนี้ 10 ล้านคน โดยเฉพาะนักท่องเที่ยวจากตลาดระยะไกล เช่น ซาอุดีอาระเบีย อิสราเอล คาซัคสถาน สหรัฐฯ และกลุ่มละตินอเมริกา ภายใต้แนวคิด Time is The New Currency ครอบคลุมนักท่องเที่ยวหลากหลายทั้งกลุ่มทํางานที่ไหนก็ได้ กลุ่มยูทูปเบอร์ กลุ่ม LGBTQ+ กลุ่มครอบครัว กลุ่มผู้สูงอายุ กลุ่มผู้ที่รักสุขภาพ และกลุ่มที่ชอบสัมผัสวิถีชีวิตท้องถิ่น โดย ททท.จะทํางานร่วมกับพันธมิตรต่าง ๆ เช่น สายการบิน โรงแรม บริษัทนําเที่ยว บริษัทท่องเที่ยวออนไลน์ (OTA) รวมถึงการจัดงานไทยเฟสติวัลในต่างประเทศเพื่อแนะนําประเทศไทย ซึ่งกิจกรรมหลายอย่างนั้น ททท.ดําเนินการได้ดีอยู่แล้ว เช่น การจัดงานเทศกาล หรือการสร้างคอนเทนต์ดึงดูดนักท่องเที่ยว ดังนั้นเชื่อว่า กทม. ในฐานะที่เป็นประตูบานแรกในการเปิดรับนักท่องเที่ยว จะสามารถดูแลรับผิดชอบการอํานวยความสะดวกทั้งด้านโครงสร้างพื้นฐาน ความปลอดภัย และเชื่อมต่อกับ ททท. ได้ ซึ่งนายกรัฐมนตรีย้ําว่า ทุกภาคส่วนต้องช่วยกันทํางาน ซึ่งรัฐบาลยินดีและพร้อมให้การสนับสนุน” นายธนกร กล่าว
รัฐบาลไทย-ข่าวทำเนียบรัฐบาล-กรมเจ้าท่า ลงพื้นที่ร่วมประชุมประเมินสถานการณ์ กรณีเหตุการณ์น้ำมันดิบรั่วไหล บริเวณมาบตาพุด จังหวัดระยอง
วันพุธที่ 26 มกราคม 2565
กรมเจ้าท่า ลงพื้นที่ร่วมประชุมประเมินสถานการณ์ กรณีเหตุการณ์น้ํามันดิบรั่วไหล บริเวณมาบตาพุด จังหวัดระยอง
...
วันที่ 26 มกราคม 2564 เวลา 10.00 น. นายภูริพัฒน์ ธีระกุลพิศุทธิ์ รองอธิบดีกรมเจ้าท่า ด้านปลอดภัย ลงพื้นที่ร่วมประชุมประเมินสถานการณ์ ร่วมกับนายชาญนะ เอี่ยมแสง ผู้ว่าราชการจังหวัดระยอง พร้อมด้วยนายโสภณ ทองดี อธิบดีกรมทรัพยากรทางทะเลและชายฝั่ง นายอรรถพล เจริญชันษา อธิบดีกรมควบคุมมลพิษ พล.ต.ต.วรา เวชชาภินันท์ ผู้บังคับการตํารวจภูธรจังหวัดระยอง และหน่วยงานที่เกี่ยวข้อง ณ ท่าเทียบเรือตําบลบ้านเพ กรณีเหตุการณ์น้ํามันดิบรั่วไหล จํานวนประมาณ 120,000 ลิตร ของบริษัท สตาร์ ปิโตรเลียม รีไฟน์นิ่ง จํากัด ขณะทําการขนส่งน้ํามัน
ในบริเวณมาบตาพุด จังหวัดระยอง จุดเกิดเหตุ คือ บริเวณทุ่นรับน้ํามันดิบกลางทะเล (SPM) ละติจูด 12 องศา 29.3 ลิปดาเหนือ ลองติจูด 101 องศา 11.76 ลิปดาตะวันออก ซึ่งเกิดเหตุเมื่อเวลา 21.06 น. ของวันที่ 25 มกราคม 2565 นั้น
ทั้งนี้ การลงพื้นที่มาบตาพุด จังหวัดระยอง กรมเจ้าท่าพร้อมด้วยหน่วยงานต่างๆ ได้แก่ กรมทรัพยากรทางทะเลและชายฝั่ง กรมควบคุมมลพิษ สมาคม IESG นําโดย ผู้ว่าราชการจังหวัดระยอง ได้บูรณาการปฏิบัติงานร่วมกันในการแก้ไขและยับยั้งการรั่วไหลแพร่กระจายของน้ํามันดิบ ไม่ให้แพร่กระจายไปยังชายหาด หรือบริเวณที่มีประชาชนอาศัยอยู่ เพื่อป้องกันผลกระทบทางด้านสิ่งแวดล้อม มีการใช้เรือ 8 ลําฉีดพ่นน้ํายาขจัดคราบน้ํามันมีการนําใช้เฮลิคอปเตอร์บินขึ้นโปรยสาร Dispersant ลงบนพื้นผิวทะเล เพื่อเร่งขจัดคราบให้สลายตัวโดยเร็วที่สุด กรมเจ้าท่า โดยสํานักงานเจ้าท่าภูมิภาค สาขาระยอง มีการออกคําสั่งระงับใช้งานทุ่นเทียบเรือ Single Point Mooring (SPM) ของบริษัท สตาร์ ปิโตรเลียม รีไฟน์นิ่ง จํากัด จนกว่าจะมีการแก้ไข ตรวจสอบความแข็งแรงมั่นคง และความพร้อมของท่อขนส่งน้ํามันใต้น้ําให้อยู่ในสภาพที่สมบูรณ์ 100% และประกาศกรมเจ้าท่า ฉบับที่ 4/2565 แจ้งเตือนให้ผู้เดินเรือระมัดระวังการเดินเรือ บริเวณทุ่นท่าเทียบเรือ SPM จังหวัดระยอง ทั้งนี้ ทางบริษัท สตาร์ ปิโตรเลียม รีไฟน์นิ่ง จํากัด จะดําเนินการเร่งขจัดคราบน้ํามันให้แล้วเสร็จ
รัฐบาลไทย-ข่าวทำเนียบรัฐบาล-“นายกฯ” ขอบคุณคนไทย ยัง “ยกการ์ดสูง” หลังอนามัยโพล เผย ประชาชนป้องกันตนเองมากขึ้น แม้จะคลายมาตรการแล้ว
วันอาทิตย์ที่ 3 กรกฎาคม 2565
“นายกฯ” ขอบคุณคนไทย ยัง “ยกการ์ดสูง” หลังอนามัยโพล เผย ประชาชนป้องกันตนเองมากขึ้น แม้จะคลายมาตรการแล้ว
“นายกฯ” ขอบคุณคนไทย ยัง “ยกการ์ดสูง” หลังอนามัยโพล เผย ประชาชนป้องกันตนเองมากขึ้น แม้จะคลายมาตรการแล้ว
เมื่อวันที่ 3 ก.ค. น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและ รมว.กลาโหม พอใจผลสํารวจล่าสุดของอนามัยโพล โดยกรมอนามัย กระทรวงสาธารณสุข เรื่อง “แนวโน้มพฤติกรรมการปฏิบัติตนตามมาตรการป้องกันโรค” พบว่า ประชาชนสวมหน้ากากเมื่อเข้าสถานที่ปิด เมื่อใกล้ชิดผู้ป่วย ผู้มีความเสี่ยงสูง หรือร่วมกิจกรรมที่มีคนรวมตัวกันหนาแน่น เพิ่มขึ้นจากร้อยละ 89.7 เป็นร้อยละ 91 ล้างมือด้วยสบู่ หรือแอลกอฮอล์ทุกครั้ง เมื่อสัมผัสวัตถุหรือสิ่งของที่ใช้ร่วมกัน เพิ่มขึ้นจากร้อยละ 89.8 เป็นร้อยละ 91 และคัดกรองตนเองเมื่อมีอาการ หรือเมื่อมีความเสี่ยงด้วย ATK เพิ่มขึ้นจากร้อยละ 81.4 เป็น 83.5 สะท้อนว่า แม้รัฐบาลจะมีการผ่อนคลายมาตรการป้องกันโรคโควิด-19 มากขึ้นตามลําดับ แต่ประชาชนยังคงป้องกันตนเองจากการติดเชื้อโควิด-19 อย่างเคร่งครัด
น.ส.ไตรศุลี กล่าวว่า นายกรัฐมนตรีขอบคุณคนไทยที่ให้ความสําคัญกับการป้องกันตนเองจากการติดเชื้อโควิด-19 โดยถือว่ายัง “ยกการ์ดสูง” แม้สถานการณ์การติดเชื้อในประเทศจะลงลดมากแล้ว แต่การระมัดระวังป้องกัน ยังมีความจําเป็นต่อความปลอดภัยของตนเองและคนรอบข้าง รวมถึงเป็นแนวทางเพื่อลดจํานวนการติดเชื้อในประเทศได้ดีด้วย โดยวิธีที่ง่ายที่สุดคือการสวมหน้ากากอนามัยอย่างถูกวิธีตลอดเวลาเมื่อต้องอยู่ร่วมกับผู้อื่น เว้นระยะห่าง หมั่นตรวจสอบตนเองอย่างสม่ําเสมอ เพื่อลดความเสี่ยงและป้องกันการแพร่ของโรค
“นายกรัฐมนตรี ยังขอให้ประชาชนที่ยังไม่ได้รับการฉีดวัคซีนเข็มกระตุ้น ให้รีบมาฉีดวัคซีนเพิ่มเพื่อสร้างภูมิต้านทาน โดยเฉพาะกลุ่ม 608 คือ กลุ่มผู้สูงอายุ 60 ปีขึ้นไป ผู้ป่วย 7 โรคเรื้อรัง หญิงตั้งครรภ์ 12 สัปดาห์ขึ้นไป ซึ่งมีความเสี่ยงต่อการติดเชื้อและเสียชีวิตสูง โดยวัคซีนเข็มกระตุ้น จะช่วยลดอาการความรุนแรงหากติดเชื้อ อีกทั้งยังเพิ่มภูมิต้านทานป้องกันโรคโควิด-19 ซึ่งมีความจําเป็น แม้สถานการณ์การติดเชื้อจะเริ่มลงแล้วก็ตาม” น.ส.ไตรศุลี กล่าว
รัฐบาลไทย-ข่าวทำเนียบรัฐบาล-Ministry of Justice continues to hold “Household Debt Settlement Mediation” in every province until August 15
วันอังคารที่ 28 มิถุนายน 2565
Ministry of Justice continues to hold “Household Debt Settlement Mediation” in every province until August 15
Ministry of Justice continues to hold “Household Debt Settlement Mediation” in every province until August 15
June 28, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha acknowledged and was pleased with the effort of Ministry of Justice, led by Minister Somsak Thepsutin, to address household debts through the implementation of the “Household Debt Settlement Mediation” program, which was organized 39 times in different provinces throughout the country, and managed to help 28,314 people settle debts of over 6.602 billion Baht (99.42% of debtors who took part in the mediation). This is considered a success of the Government’s policy which designated the year 2022 as “the year to solve household debt problem”.
According to the Government Spokesperson, Ministry of Justice was also assigned to work together with the Student Loan Fund and 16 financial institutions to organize household debt settlement mediation across the country. Debt mediation participants would initially receive such privileges as: 1) extension of debt repayment; 2) penalty reduction / reduction of interests /reduction of monthly installment rate; 3) will not be legally prosecuted; 4) no asset confiscation / auction; and any other privileges. Debtors are encouraged to take part in the “Household Debt Settlement Mediation” program and “Ministry of Justice Meet the People (4 Regions)”, which is held under the collaboration of the Legal Executive Department, and the Rights and Liberties Protection Department. In June 2022 alone, the event has been organized in 20 provinces, namely, Krabi, Yala, Narathiwat, Nong Bua Lamphu, Udon Thani, Ratchaburi, Uttaradit, Phrae, Phetchabun, Tak, Lamphun, Phayao, Chiang Rai, Uthai Thani, Ayutthaya, Mae Hongson, Nan, Nakhon Sawan, Phichit, and Kamphaeng Phet.
The “Household Debt Settlement Mediation” program and “Ministry of Justice Meet the People (4 Regions)” will continue to be held until August 15, 2022 in a bid to rush in helping out the people in accordance with the Prime Minister’s order. Those who are interested may inquire for further information at the Legal Executive Department’s HOTLINE 1111 or 02-881-4999; or the Rights and Liberties Protection Department at 0 2141 2768-73, or Legal Executive Department’s Dispute Resolution Service Center at 02 881 4840.
รัฐบาลไทย-ข่าวทำเนียบรัฐบาล-รัฐบาลดูแลชาวสวนยางเต็มที่ กนย. เห็นชอบหลักการโครงการประกันรายได้เกษตรกรชาวสวนยาง ระยะที่ 3 ส่งเสริมการปลูกพืชเสริม ลดพื้นที่ปลูกยางพาราให้ได้ตามเป้าหมาย
วันพุธที่ 15 กันยายน 2564
รัฐบาลดูแลชาวสวนยางเต็มที่ กนย. เห็นชอบหลักการโครงการประกันรายได้เกษตรกรชาวสวนยาง ระยะที่ 3 ส่งเสริมการปลูกพืชเสริม ลดพื้นที่ปลูกยางพาราให้ได้ตามเป้าหมาย
รัฐบาลดูแลชาวสวนยางเต็มที่ กนย. เห็นชอบหลักการโครงการประกันรายได้เกษตรกรชาวสวนยาง ระยะที่ 3 ส่งเสริมการปลูกพืชเสริม ลดพื้นที่ปลูกยางพาราให้ได้ตามเป้าหมาย “นายก”กําชับทุกอย่างต้องโปร่งใส
วันนี้ (15 ก.ย.64) เวลา 09.30 น. ณ ห้อง PMOC ชั้น 2 ตึกไทยคู่ฟ้า ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานการประชุมคณะกรรมการนโยบายยางธรรมชาติ (กนย.) ครั้งที่ 1/2564 (ผ่านระบบ Video Conference) ย้ําว่าสถานการณ์การแพร่ระบาดของโควิด - 19 ส่งผลกระทบต่อเศรษฐกิจและราคาพืชผลทางการเกษตร ขอให้ทุกหน่วยงานช่วยดูแลตั้งแต่ต้นทาง กลางทาง ปลายทาง ลดต้นทุนการผลิต สนับสนุนส่งเสริมให้มีการใช้ยางในประเทศมากขึ้นแทนการมุ่งหวังส่งไปขายต่างประเทศอย่างเดียว เพื่อยางธรรมชาติของไทยมีความยั่งยืนในทุกมิติ
นายกรัฐมนตรี กําชับการรับรองการเป็นเกษตรกรชาวสวนยางของเกษตรกรที่แจ้งข้อมูลการปลูกยางกับการยางแห่งประเทศไทย ต้องดําเนินการด้วยความระมัดระวังรอบคอบ ทั้งนี้ รัฐบาลจริงจังกับการปลูกยางในพื้นที่บุกรุกและย้ําไม่ให้ปลูกยางในพื้นที่ที่ไม่ถูกต้อง เช่น พื้นที่ต้นน้ํา พื้นที่ป่าสงวน เพราะจากนี้สินค้าการเกษตรทุกประเภทจะต้องแจ้งแหล่งที่มา การดําเนินการที่ไม่ถูกต้องก็จะส่งต่อการกีดกันด้านการค้าจากต่างประเทศได้ รวมถึงโครงการประกันราคายาง ต้องมีมาตรการที่เข้มงวดและให้เงินถึงมือเกษตรกรโดยตรงอย่าให้มีการทุจริตเด็ดขาด รวมทั้ง ให้พิจารณามาตรการอื่นๆ ในการยกระดับราคายางเพื่อลดภาระค่าใช้จ่ายของรัฐบาลในการประกันราคาและแก้ไขปัญหาราคายางที่ตกต่ําอย่างถาวร นายกรัฐมนตรี ย้ําทุกหน่วยงานดําเนินการทุกอย่างด้วยความรอบคอบยึดหลักกฎหมายและกระบวนการต่าง ๆ ด้วยความโปร่งใส สุจริต เป็นธรรม ตรวจสอบได้ การใช้จ่ายงบประมาณตามมาตรา 28 ที่มีอยู่อย่างจํากัดให้เกิดความคุ้มค่าสูงสุดและเกิดประโยชน์ต่อประชาชนและเกษตรกรอย่างยั่งยืนแท้จริง เพื่อพลิกโฉมประเทศไทยทุกมิติ เชื่อหากทุกคนร่วมมือกันทุกอย่างสําเร็จตามเป้าหมายที่กําหนดไว้
โอกาสนี้ ที่ประชุมได้มีการพิจารณาและเห็นชอบหลักการโครงการประกันรายได้เกษตรกรชาวสวนยาง ระยะที่ 3 เพื่อช่วยเหลือและบรรเทาความเดือดร้อนของเกษตรกรชาวสวนยาง ในกรณี ที่ราคายางตกต่ําในช่วงวิกฤติการระบาดของเชื้อไวรัสโคโรนา (COVID -19) รวมทั้งเพื่อเพิ่มรายได้และสร้างความเข้มแข็งให้แก่เกษตรกรชาวสวนยาง วงเงินรวมทั้งสิ้น 10,065,687,645.28 บาท และมอบหมายให้กระทรวงเกษตรและสหกรณ์ โดยการยางแห่งประเทศไทย แต่งตั้งคณะกรรมการ/คณะทํางาน ดําเนินโครงการชุดต่าง ๆ ตามที่การยางแห่งประเทศไทยเสนอ และดําเนินการจัดทํารายละเอียดโครงการเพื่อนําเสนอคณะรัฐมนตรีเพื่อพิจารณาต่อไป
สําหรับโครงการประกันรายได้เกษตรกรชาวสวนยาง ระยะที่ 3 ราคายางที่ประกันรายได้ ได้แก่ (1) ประกันรายได้ราคายางแผ่นดิบคุณภาพดี 60.00 บาท/กิโลกรัม (2) ประกันรายได้ราคาน้ํายางสด (DRC 100%) 57.00 บาท/กิโลกรัม (3) ประกันรายได้ราคายางก้อนถ้วย (DRC 50%) 23.00 บาท/กิโลกรัม
-----------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กระทรวงยุติธรรม ประชุมคณะอนุกรรมการประสานความร่วมมือด้านสิทธิมนุษยชน และขับเคลื่อนแผนสิทธิมนุษยชนแห่งชาติ ครั้งที่ ๒/๒๕๖๔
วันอังคารที่ 21 กันยายน 2564
กระทรวงยุติธรรม ประชุมคณะอนุกรรมการประสานความร่วมมือด้านสิทธิมนุษยชน และขับเคลื่อนแผนสิทธิมนุษยชนแห่งชาติ ครั้งที่ ๒/๒๕๖๔
กระทรวงยุติธรรม ประชุมคณะอนุกรรมการประสานความร่วมมือด้านสิทธิมนุษยชน และขับเคลื่อนแผนสิทธิมนุษยชนแห่งชาติ ครั้งที่ ๒/๒๕๖๔
ในวันจันทร์ที่ ๒๐ กันยายน ๒๕๖๔ เวลา ๑๕.๐๐ น. ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานประชุมคณะอนุกรรมการประสานความร่วมมือด้านสิทธิมนุษยชน และขับเคลื่อนแผนสิทธิมนุษยชนแห่งชาติ ครั้งที่ ๒/๒๕๖๔ ผ่านระบบการประชุมทางไกล (Video Conference) โดยมีนายเรืองศักดิ์ สุวารี อธิบดีกรมคุ้มครองสิทธิและเสรีภาพ นายเกิดโชค เกษมวงศ์จิตร รองอธิบดีกรมคุ้มครองสิทธิและเสรีภาพ พร้อมด้วยคณะอนุกรรมการฯ และผู้แทนจากหน่วยงานที่เกี่ยวข้องเข้าร่วม
โดยที่ประชุมได้รับทราบผลการขับเคลื่อนงานสิทธิมนุษยชนในจังหวัดนําร่อง ๑๐ จังหวัด และรับทราบผลการขับเคลื่อนงานตามแผนสิทธิมนุษยชน ฉบับที่ ๔ ประจําปี ๒๕๖๓ นอกจากนี้ได้ร่วมกันพิจารณา (ร่าง) แผนสิทธิมนุษยชนแห่งชาติ ฉบับที่ ๕ (พ.ศ. ๒๕๖๖ - ๒๕๗๐) โดยได้รับเกียรติจาก รศ.ดร. ศรีสมบัติ โชคประจักษ์ชัด มหาวิทยาลัยมหิดล และคณะที่ปรึกษา นําเสนอ (ร่าง) แผนสิทธิมนุษยชนแห่งชาติ ฉบับที่ ๕ (พ.ศ. ๒๕๖๖ - ๒๕๗๐) ทั้งนี้ ที่ประชุมได้ให้ความเห็นที่เป็นประโยชน์ต่อการยกร่างแผน ฉบับที่ ๕ ซึ่งจะนําข้อเสนอแนะดังกล่าวไปปรับปรุง (ร่าง) แผนสิทธิมนุษยชนแห่งชาติ ฉบับที่ ๕ (พ.ศ. ๒๕๖๖ - ๒๕๗๐) ให้มีความสมบูรณ์ยิ่งขึ้นต่อไป
รัฐบาลไทย-ข่าวทำเนียบรัฐบาล-รมว.ยุติธรรม แนะนักโทษอย่าตั้งแก๊งเกเรในคุก ชี้ต้องทำตัวให้ดีตั้งใจฝึกอาชีพที่ชอบ ออกมาเป็นคนดีของสังคม อย่ายุ่งกับยาเสพติดเพราะโทษยึดทรัพย์แรงกว่าเดิม
วันอาทิตย์ที่ 27 มิถุนายน 2564
รมว.ยุติธรรม แนะนักโทษอย่าตั้งแก๊งเกเรในคุก ชี้ต้องทําตัวให้ดีตั้งใจฝึกอาชีพที่ชอบ ออกมาเป็นคนดีของสังคม อย่ายุ่งกับยาเสพติดเพราะโทษยึดทรัพย์แรงกว่าเดิม
รมว.ยุติธรรม แนะนักโทษอย่าตั้งแก๊งเกเรในคุก ชี้ต้องทําตัวให้ดีตั้งใจฝึกอาชีพที่ชอบ ออกมาเป็นคนดีของสังคม อย่ายุ่งกับยาเสพติดเพราะโทษยึดทรัพย์แรงกว่าเดิม ยืนยันราชทัณฑ์เร่งกระจายวัคซีนโควิดให้ครบ ญาติผู้ต้องขังไม่ต้องห่วง
นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยว่า สัปดาห์ที่ผ่านมาตนลงพื้นที่ จ.สุโขทัย โดยได้ไปตรวจการฉีดวัคซีนโควิด-19 ที่เรือนจํา โดยเรือนจําจังหวัดสุโขทัย​ ฉีดไปแล้ว 1,034​ คน และเรือนจําอําเภอสวรรคโลก​ ฉีดไปแล้ว 711​ คน ถือว่าเกือบครบทั้งหมดแล้ว ซึ่งขอให้ญาติพี่น้องของผู้ต้องขังไม่ต้องเป็นห่วง ทางกรมราชทัณฑ์กําลังเร่งกระจายวัคซีนที่ได้รับมาจากกระทรวงสาธารณสุขไปยังเรือนจําต่างๆอย่างเร็วที่สุด นอกจากนี้ตนยังได้เน้นย้ํากับผู้ต้องขังขอให้ตั้งใจฝึกอาชีพที่เราได้จัดหลักสูตรไว้ เช่น การเรียนภาษาอังกฤษ คณิตศาสตร์ การปลูกพืช การเลี้ยงสัตว์ งานฝีมือต่างๆ ตั้งใจฝึกอาชีพในสิ่งที่ตนเองชอบ เพื่อเมื่อพ้นโทษออกมาแล้ว จะได้มีงานทําเลี้ยงตนเอง เป็นการคืนคนดีสู่สังคม
ระหว่างการตรวจเรือนจําอําเภอสวรรคโลก รัฐมนตรีว่าการกระทรวงยุติธรรมได้ระบุกับผู้ต้องขังว่า ผมใส่ใจผู้ต้องขังทุกคนเพราะตนต้องการให้ทุกคนที่ได้รับการปล่อยตัวมีชีวิตที่ดีขึ้น มีงานทํา ไม่กลับสู่วังวนเดิม เวลานี้ที่อยู่ในเรือนจํา ทุกคนอย่าเกเร อย่าพยายามสร้างกลุ่มสร้างแก๊งข้างใน ต้องทําตัวให้ดีเพื่อให้ตัวเองเป็นนักโทษชั้นดี เวลามีการพิจารณาลดโทษ จะได้มีสิทธิตรงนี้ และเมื่อออกไปแล้วอย่าไปยุ่งกับยาเสพติดโดยเฉพาะการเป็นพ่อค้ายา เพราะประมวลกฎหมายยาเสพติดฉบับใหม่นั้น จะมีเรื่องของการยึดทรัพย์ที่สามารถยึดทรัพย์ย้อนหลังตามมูลค่ายาเสพติดได้ กฎหมายใหม่จะมีความรุนแรง ดังนั้นควรตั้งใจเรียนรู้ฝึกอาชีพประกอบอาชีพที่สุจริตเลี้ยงดูตนเองและครอบครัว"นายสมศักดิ์ กล่าว
รัฐบาลไทย-ข่าวทำเนียบรัฐบาล-แจ้งผู้ประกันตน ม.33 ที่ออกจากงาน รีบยื่นเรื่องเพื่อรับเงินสงเคราะห์บุตรต่อเนื่อง
วันศุกร์ที่ 24 กันยายน 2564
แจ้งผู้ประกันตน ม.33 ที่ออกจากงาน รีบยื่นเรื่องเพื่อรับเงินสงเคราะห์บุตรต่อเนื่อง
.....
กระทรวงแรงงาน แจ้งผู้ประกันตน ม.33 ซึ่งมีบุตรอายุไม่เกิน 6 ปี ที่ได้รับเงินสงเคราะห์บุตร800 บาท/เดือน และลาออกจากงาน หรือเปลี่ยนเป็นผู้ประกันตน ม.39 สามารถยื่นขอใช้ “สิทธิบุตรคนเดิม” เพื่อรับเงินสงเคราะห์บุตรต่อเนื่องได้ โดยมีขั้นตอนดังนี้
.
1.กรอกข้อมูลขอใช้สิทธิบุตรคนเดิมกรณีกลับเข้าเป็นผู้ประกันตน ดาวน์โหลดได้ที่https://www.sso.go.th/.../caa997342d75380697d9b2517759591...
2.บัตรประชาชนตัวจริงและสําเนาบัตรพร้อมรับรองสําเนาถูกต้อง
3.สมุดบัญชีธนาคารที่ใช้รับเงินสงเคราะห์บุตรพร้อมสําเนา (กรณีต้องการเปลี่ยนธนาคาร)
4.ยื่นเอกสารได้ที่สํานักงานประกันสังคมกรุงเทพฯ ทั้ง 12 แห่ง หรือสํานักงานประกันสังคมจังหวัด
.
กรณีมีข้อสงสัยสอบถามเพิ่มเติมได้ที่ สายด่วนประกันสังคม โทร.1506
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กระทรวงเกษตรฯ เดินหน้าโครงการยกระดับแปลงใหญ่ด้วยเกษตรสมัยใหม่-เชื่อมโยงตลาด
วันพุธที่ 16 มิถุนายน 2564
กระทรวงเกษตรฯ เดินหน้าโครงการยกระดับแปลงใหญ่ด้วยเกษตรสมัยใหม่-เชื่อมโยงตลาด
กระทรวงเกษตรฯ เดินหน้าโครงการยกระดับแปลงใหญ่ด้วยเกษตรสมัยใหม่-เชื่อมโยงตลาด มีกลุ่มเกษตรกรเข้าร่วมโครงการกว่า 3,501 แปลง
ดร.ทองเปลว กองจันทร์ ปลัดกระทรวงเกษตรและสหกรณ์ เป็นประธานการประชุมคณะกรรมการบริหารโครงการยกระดับแปลงใหญ่ด้วยเกษตรสมัยใหม่และเชื่อมโยงตลาด ณ ห้องประชุมกระทรวงเกษตรและสหกรณ์ และผ่านระบบการประชุมออนไลน์ โดยมีนายอําพันธ์ุ เวฬุตัน รองปลัดกระทรวงเกษตรและสหกรณ์ พร้อมด้วยผู้บริหารกระทรวงเกษตรฯ และหน่วยงานที่เกี่ยวข้อง เข้าร่วม
สําหรับความก้าวหน้าและผลการดําเนินงานโครงการยกระดับแปลงใหญ่ด้วยเกษตรสมัยใหม่และเชื่อมโยงตลาด ปัจจุบัน (ข้อมูล ณ วันที่ 16 มิถุนายน 2564) มีเกษตรกรเข้าร่วมทั้งสิ้น 3,501 แปลง จากเป้าหมาย 5,250 แปลง โดยแบ่งเป็นแปลงใหญ่ภายใต้การดูแลของกรมส่งเสริมการเกษตร 1,101 แปลง กรมการข้าว 2,101 แปลง กรมปศุสัตว์ 117 แปลง กรมประมง 29 แปลง การยางแห่งประเทศไทย 136 แปลง กรมหม่อนไหม 17 แปลง ซึ่งขณะนี้อยู่ระหว่างการจัดทําแผนการใช้จ่ายเสนอคณะอนุกรรมการจังหวัด 2,637 แปลง หรือคิดเป็นร้อยละ 75 ของแปลงที่เข้าร่วม มีผลการพิจารณาจากคณะกรรมการจังหวัด อนุมัติแล้วจํานวน 1,029 แปลง ทํา MOU กับกลุ่มแปลงใหญ่แล้ว 534 แปลง และดําเนินการโอนเงินให้กับกลุ่มแปลงใหญ่แล้ว 183 แปลง” ดร.ทองเปลว กล่าว
ทั้งนี้ ขั้นตอนการดําเนินการโอนเงินให้กับกลุ่มเกษตรกรแปลงใหญ่นั้น กระทรวงเกษตรและสหกรณ์จะทําการให้เสร็จสิ้น ในวันที่ 30 มิถุนายน 2564 และคาดว่าภายในวันที่ 20 กันยายน 2564 กลุ่มเกษตรกรแปลงใหญ่ จะสามารถดําเนินการจัดซื้อจัดจ้างได้แล้วเสร็จ